Selvom understimulering og utilstrækkelig socialisering er de typiske grunde til, at hunden kan have svært ved at finde ro, er der selvfølgelig også andre årsager. Skifter din hund konstant stilling, eller virker den pludselig rastløs, selvom den normalt sagtens kan falde til ro, kan det være pga. smerter. Det er derfor vigtigt at tjekke, om den har ondt et sted og eventuelt kontakte din dyrlæge, hvis problemet fortsætter.